Time of the Writer Fees
Die Centre for Creative Arts (Sentrum vir Skeppende Kuns) is in 1996 gestig deur die Departement van Ontwikkeling en Sosiale Wetenskappe van die Universiteit van KwaZulu-Natal. Hul hoofoogmerk was om geleenthede te skep vir kunstenaars en kreatiewe verwantskappe tussen verskillende kunsvorme te skep met die klem op veral musiek, digkuns, filmmaak en skilderkuns. Seminare, konserte opleidingsprogramme en werkswinkels word deur die Sentrum aangebied ten einde 'n bewustheid te kweek vir kuns en dit te bevorder by die volwasse publiek en die jeug. Die Sentrum reël vier groot feeste elke jaar ─ een daarvan is die Time of Writer Festival.
Ongeveer nege kilometer buite Polekwane, die hoofstad van die Limpopo provinsie, is die Bakone Malapa museum waar besoekers die geleentheid kry om terug te beweeg in die verlede en die Bakone stat te verken soos dit ongeveer 250 jaar gelede daar uitgesien het. Hierdie opelug museum bied besoekers die geleentheid om 'n kykie te kry in die agtergrond en geskiedenis van die Bakone-stam, 'n subgroep van die Noord-Sotho stam.
Kuns in oorvloed by die Johannesburg Kunsfees
Een van die mees opwindende oomblikke vir Johannesburg en die kunswêreld was toe Eerste Nasionale Bank sy borgskap vir die eerste Afrika-kunsfees aangekondig het wat in Johannesburg deur Artlogic aangebied sal word. Dit sal een van die grootste kunsfeeste wees wat ooit in Suid-Afrika en selfs in die res van Afrika aangebied is. Artlogic het reeds soortgelyke feeste aangebied, maar is trots om deel te hê aan die eerste Johannesburg Kunsfees.
Die wilde perde van Kaapsehoop
Die geskiedkundige myndorpie, Kaapsehoop, is ongeveer 25 kilometer vanaf Nelspruit in Mpumalanga. Die Kaapsehoop omgewing bied onoortreflike natuurskoon met watervalle, inheemse woude en ruwe berge. 'n Groot deel van die grasvelde in die omgewing is tot 'n Nasionale Bewaringsgebied verklaar en bied heenkome aan talle inheemse voëlsoorte insluitend die bedreigde blou swaweltjie. Binne hierdie diereparadys beweeg die legendariese wilde perde van Kaapsehoop vrylik.